CELEX: 62010CA0464
Language: mt
Date: 2011-07-14 00:00:00
Title: Kawża C-464/10: Sentenza tal-Qorti tal-Ġustizzja (Is-Seba’ Awla) tal- 14 ta’ Lulju 2011 (talba għal deċiżjoni preliminari tal-Cour d’appel de Mons — il-Belġju) — L-Istat tal-Belġju vs Pierre Henfling, Raphaël Davin, Koenraad Tanghe, bħala kuraturi ta’ falliment ta’ Tiercé Franco-Belge SA (Tassazzjoni — Sitt Direttiva tal-VAT — Artikolu 6(4) — Eżenzjoni — Artikolu 13B(f) — Logħob tal-ażżard — Servizzi pprovduti minn aġent (riċevitur tal-lottu) li jaġixxi f’ismu proprju iżda għall-benefiċċju ta’ prinċipal li jeżerċita attività ta’ ġbir ta’ mħatri)

10.9.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 269/17
            
         Sentenza tal-Qorti tal-Ġustizzja (Is-Seba’ Awla) tal-14 ta’ Lulju 2011 (talba għal deċiżjoni preliminari tal-Cour d’appel de Mons — il-Belġju) — L-Istat tal-Belġju vs Pierre Henfling, Raphaël Davin, Koenraad Tanghe, bħala kuraturi ta’ falliment ta’ Tiercé Franco-Belge SA
   (Kawża C-464/10) (1)
   
   (Tassazzjoni - Sitt Direttiva tal-VAT - Artikolu 6(4) - Eżenzjoni - Artikolu 13B(f) - Logħob tal-ażżard - Servizzi pprovduti minn aġent (riċevitur tal-lottu) li jaġixxi f’ismu proprju iżda għall-benefiċċju ta’ prinċipal li jeżerċita attività ta’ ġbir ta’ mħatri)
   2011/C 269/29
   Lingwa tal-kawża: il-Franċiż
   
      Qorti tar-rinviju
   
   Cour d’appel de Mons
   
      Partijiet fil-kawża prinċipali
   
   
      Rikorrent: L-Istat tal-Belġju
   
      Konvenuti: Pierre Henfling, Raphaël Davin, Koenraad Tanghe, bħala kuraturi ta’ falliment ta’ Tiercé Franco-Belge SA
   
      Suġġett
   
   Talba għal deċiżjoni preliminari — Cour d’appel de Mons — Interpretazzjoni tal-Artikoli 6(4) u 13B(f) tas-Sitt Direttiva tal-Kunsill Nru 77/388/KEE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima (ĠU Edizzjoni Speċjali bil-Malti: Kapitolu 9, Vol. 1, p. 23) — Eżenzjoni mit-taxxa għas-servizzi pprovduti minn aġent li jaġixxi f’ismu proprju iżda għall-benefiċċju ta’ prinċipal li jorganizza logħob u mħatri previsti mill-imsemmija direttiva.
   
      Dispożittiv
   
   L-Artikoli 6(4), u 13B(f) tas-Sitt Direttiva tal-Kunsill 77/388/KE, tas-17 ta’ Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta’ taxxa fuq il-valur miżjud: bażi uniformi ta’ stima, għandhom jiġu interpretati fis-sens li, sakemm operatur ekonomiku jopera f’ismu proprju, iżda għall-benefiċċju ta’ impriża li teżerċita attività ta’ ġbir ta’ mħatri, fil-ġbir ta’ mħatri li jaqa’ taħt eżenzjoni mit-taxxa fuq il-valur miżjud prevista f’dan l-Artikolu 13B(f), din l-aħħar impriża titqies, skont dan l-Artikolu 6(4), bħala illi tipprovdi lill-imsemmi operatur provvista ta’ mħatri li taqa’ taħt l-imsemmija eżenzjoni.
   
      (1)  ĠU C 346, 18.12.2010.